సయీద్ అహ్మద్ (క్రికెటర్)

సయీద్ అహ్మద్ (జననం 1937, అక్టోబరు 1) పాకిస్తానీ బోధకుడు, మాజీ క్రికెటర్. ఇతను పదవీ విరమణ తర్వాత తబ్లిఘి జమాత్ సభ్యుడిగా ఉన్నాడు. 1958 - 1972 మధ్యకాలంలో 41 టెస్ట్ మ్యాచ్‌లు ఆడాడు.

జననం 
సయీద్ అహ్మద్ 1937, అక్టోబరు 1న బ్రిటీష్ ఇండియాలో భాగమైన అప్పటి బ్రిటిష్ పంజాబ్‌లోని జలంధర్‌లో జన్మించాడు. లాహోర్‌లోని ప్రభుత్వ ఇస్లామియా కళాశాలలో చదువుకున్నాడు. డ్రైవ్‌తో కుడిచేతి వాటం కలిగిన మిడిల్ ఆర్డర్ బ్యాట్స్‌మన్‌గా, ఆఫ్-బ్రేక్‌ బౌలర్ గా రాణించాడు. ఇతను మరో క్రికెటర్ యూనిస్ అహ్మద్ సోదరుడు.

క్రికెట్ రంగం 
ఇతను 1958, జనవరి 17న వెస్టిండీస్‌తో బ్రిడ్జ్‌టౌన్‌లో టెస్టు క్రికెట్ లోకి అరంగేట్రం చేశాడు. రెండో ఇన్నింగ్స్‌లో 65 పరుగులు చేశాడు. 1968-69లో డ్రా అయిన మూడు టెస్టులకు కెప్టెన్‌గా కొనసాగాడు. 1972లో ఆస్ట్రేలియాతో జరిగిన మూడో టెస్టుకు వెన్ను గాయం కారణంగా అతను అనర్హుడని ప్రకటించడంతో ఇతని కెరీర్ వివాదాస్పద పరిస్థితుల్లో ముగిసింది.

వ్యక్తిగత జీవితం 
పాకిస్తాన్ దౌత్యవేత్త షహర్యార్ ఖాన్ బంధువైన ప్రఖ్యాత వ్యాపారవేత్త బేగం సల్మాతో అహ్మద్‌  వివాహం జరిగింది. తరువాత వ్యాపారంలో నిమగ్నమయ్యాడు.

1980లో క్రికెట్, వ్యాపార వృత్తిని విడిచిపెట్టి తబ్లిఘి జమాత్‌లో బోధకుడిగా చేరాడు.

రికార్డులు 
 అత్యంత వేగంగా 1,000 టెస్టు పరుగులు (20 ఇన్నింగ్స్‌లు) సాధించిన పాకిస్థానీ క్రికెటర్.

మూలాలు

బాహ్య లింకులు 
 

పాకిస్తాన్ క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
జీవిస్తున్న ప్రజలు
1937 జననాలు